CELEX: 62016CN0113
Language: sl
Date: 2016-02-26 00:00:00
Title: Zadeva C-113/16: Predlog za sprejetje predhodne odločbe, ki ga je vložilo Szombathelyi Közigazgatási és Munkaügyi Bíróság (Madžarska) 26. februarja 2016 – Günther Horváth/Vas Megyei Kormányhivatal

13.6.2016   
            
            
               SL
            
            
               Uradni list Evropske unije
            
            
               C 211/24
            
         
      Predlog za sprejetje predhodne odločbe, ki ga je vložilo Szombathelyi Közigazgatási és Munkaügyi Bíróság (Madžarska) 26. februarja 2016 – Günther Horváth/Vas Megyei Kormányhivatal
      (Zadeva C-113/16)
      (2016/C 211/30)
      Jezik postopka: madžarščina
      
         Predložitveno sodišče
      
      Szombathelyi Közigazgatási és Munkaügyi Bíróság
      
         Stranki v postopku v glavni stvari
      
      
         Tožeča stranka: Günther Horváth
      
         Tožena stranka: Vas Megyei Kormányhivatal
      
         Vprašanji za predhodno odločanje
      
      
                  1.
               
               
                  Ali zakonodaja države članice, kakršna je ta iz postopka v glavni stvari, ki ohranitev pravic užitka in rabe, ki so bile ustanovljene na kmetijskih zemljiščih, pogojuje z dokazom vezi bližnjega sorodstva s tistim, ki je te pravice ustanovil, tako da če imetnik pravic užitka ali rabe ne more dokazati vezi bližnjega sorodstva, njegova pravica brez kakršnega koli premoženjskega nadomestila ex lege ugasne, povzroča omejitev, ki je v nasprotju s členoma 49 in 63 Pogodbe o delovanju Evropske unije?
               
            
                  2.
               
               
                  Ali ob upoštevanju členov 49 in 63 Pogodbe o delovanju Evropske unije zakonodaja države članice, kakršna je ta iz postopka v glavni stvari, ki ohranitev pravic užitka in rabe, ki so bile ustanovljene na kmetijskih zemljiščih, pogojuje z dokazom vezi bližnjega sorodstva s tistim, ki je te pravice ustanovil, tako da če imetnik pravic užitka ali rabe ne more dokazati vezi bližnjega sorodstva, njegova pravica brez kakršnega koli premoženjskega nadomestila ex lege ugasne, zares v isti meri vpliva na državljane zadevne državne članice in na državljane drugih držav članic?